Colegiul Național “Frații Buzești”		5 Aprilie 2024
O.T.I. 2024 – faza pe școală
Clasa a IX-a
Cerințe
Aplicație Microsoft Office Word 2019
1. Realizați următoarele setări de pagină: dimensiune hârtie - A4, margini: sus - 1 cm, jos – 1.20 cm, stânga - 2 cm, dreapta – 2.50 cm, antet 1.34, subsol 1.45 cm, orientare - tip vedere.								(5 p)
Documentul Word va avea, la final, 5 pagini și va fi salvat cu numele vostru pe Desktop.
2. [image: ]Folosind instrumentele din Word, realizați o siglă asemănătoare cu cea din imaginea de mai jos. 

Dimensiunea siglei va fi de 7,2 cm înălțime și de 9,85 cm lățime. Culorile folosite sunt portocaliu cu codul RGB (255, 165, 0) și albastru cu codul RGB (0, 0, 255). Sigla va fi așezată în partea de sus-centru a primei pagini a documentului Word și i se va aplica un efect de umbră.									      (15 p)
3. Aplicați paginilor documentului o bordură artistică cu steluțe portocalii, cu aceeași nuanță de portocaliu folosită și la siglă.			       (5 p)
4. Paginile cu număr de ordine impar vor avea în antet, centrat, textul “O.T.I. 2024 – faza locală”, iar paginile pare, tot centrat, textul “C.N.F.B. 5 Aprilie 2024”. În subsol, la toate paginile documetului, în partea stângă va fi scris numele vostru și clasa, iar în partea dreaptă, pe același rând, numărul paginii curente. Atât pentru antet, cât și pentru subsol, se va folosi fontul Arial de dimensiune 11. 							               			      (15 p)
5. Toate titlurile paginilor vor fi scrise centrat, în partea de sus a paginilor, cu fontul Arial Black dimensiunea 24 și vor fi următoarele:		  	      (10 p)
· în pagina 2 se va scrie titlul “Tabel asimetric”;
· în pagina 3 – “Formule matematice”;
· în pagina 4 – “Setări mouse”;
· în pagina 5 – “Setări Screen Saver”.
6. Orientați pe orizontală (tip vedere/landscape) doar pagina a doua a documentului și apoi realizați în această pagină tabelul următor:
[image: ]
Textul din tabel va fi scris cu fontul Elephant de dimensiune 11.
Prima linie a tabelului va avea un fundal de culoarea Lime (cu RGB (191, 255, 0)).
Tabelul va avea borduri exterioare duble, colorate cu aceeași nuanță de albastru ca și cea folosită la siglă, de grosime 3 puncte, iar bordurile interioare vor fi triple, ondulate, colorate cu aceeași nuanță de portocaliu ca și sigla, de grosime 3/4 puncte.
Fundalul celulelor notate cu literele a, b, c, d, e va fi colorat în portocaliu ca și liniile interioare. Literele din aceste celule vor fi înlocuite cu formule care să efectueze următoarele calcule:
· în celulele a și b se vor insera funcții care să calculeze automat suma celor două valori din dreapta lor;
· în celulele d și e se vor insera funcții care să calculeze media aritmetică a celor două valori de deasupra lor;
· în celula c se va introduce o formulă care să calculeze valoarea maximă din cele 4 celule cu numere.
[image: ]Tabelul final va arăta astfel:

Sub tabel, explicați cu cuvintele voastre, cum ați realizat inserarea de formule, scrieți sintaxa formulelor folosite și de asemenea, explicați modalitatea de actualizare a rezultatelor formulelor în cazul în care valorile numerice inițiale din tabel se modifică.												(20 p)

7. Pe pagina 3, cea cu titlul “Formule matematice”, editați următoarele formule folosind editorul de ecuații:
[image: ]


[image: ]


Fontul folosit pentru ecuații este Cambria Math, dimensiune 20, culoare neagră. 	(10 p)
8. Realizați setările necesare pentru a particulariza viteza indicatorului mouse-ului la valoarea maximă, apoi realizați o captură de ecran (Print Screen) în care să fie vizibile aceste setări. Inserați imaginea/captura obținută în documentul vostru Word la pagina 4, cea cu numele “Setări mouse”.				(5 p)
9. Setați aplicația Screen Saver (economizor ecran) din Windows, astfel încât să se activeze după 7 minute și să afișeze textul 3D “O.T.I. 2024” scris cu fontul Monotype Corsiva, stilul Italic Bold, tipul de rotație (Rotation Type) Tumble. Faceți capture cu ferestrele în care ați operat modificări și postați-le în pagina 5 a documentului Word salvat cu nume vostru. 				(10 p)
10.  În pagina 1, sub sigla C.N.F.B., realizați un cuprins generat automat care să conțină cele 4 titluri din document, precum și paginile la care se află acestea. 											 (5 p)

Profesor Liliana Șchiopu

